கேள்வி: சிங்களத் தீவு என்பது என்ன?
பதில்: சிங்களத் தீவு[https://ta.wikisource.org/wiki/%E0%AE%AA%E0%AE%95%E0%AF%8D%E0%AE%95%E0%AE%AE%E0%AF%8D:%E0%AE%87%E0%AE%B0%E0%AE%BE%E0%AE%AE%E0%AE%A8%E0%AE%BE%E0%AE%A4%E0%AE%AA%E0%AF%81%E0%AE%B0%E0%AE%AE%E0%AF%8D_%E0%AE%AE%E0%AE%BE%E0%AE%B5%E0%AE%9F%E0%AF%8D%E0%AE%9F%E0%AE%AE%E0%AF%8D.pdf/301 சோமலெ, இராமநாதபுரம் மாவட்டம், 1972, பக்கம் 299, ] (''Shingle Island'') என்பது இந்தியாவின், தமிழ்நாடு, இராமநாதபுரம் மாவட்டம் மன்னார் வளைகுடா பகுதியில் அமைந்துள்ள ஓர் தீவாகும். மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும்.[https://dwiep.ncscm.res.in/Island/IslandDetails/INTN007 Shingle Tivu / Shingle Island] இது மண்டபம் பேரூராட்சியிலிருந்து 13. கி.மீ தொலைவிலும், தூத்துக்குடி துறைமுகம் 125 கி.மீ. தொலைவிலும் உள்ளது. ஒரு காலத்தில் இத்தீவை சிங்களவர் மீனவர்கள் மீன்பிடிக்கும் தளமாகப் பயன்படுத்தினர். எனவே இது சிங்களத் தீவு என்ற பெயரைப் பெற்றது. இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்குப் பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது. இந்த தீவானது அதன் கூழாங்கல் கடற்கரைக்கு பிரபலமானது. இதன் கடற்கரையில் கூழாங்கற்கள் 0.2 முதல் 20 செ.மீ வரையிலான அளவுகளில் கணப்படுகின்றன. இதன் கடற்கரை அதன் செங்குத்தான நிலை காரணமாக சுற்றுலாவுக்கு ஏற்றதாக இல்லை. ஆனால் அதன் தனித்துவமான அம்சங்களால் பல அருகிய இனம் வாழ்விடமாக உள்ளது.